**OPŠTINA BAR**

Komisija za sprovođenje postupka javnog nadmetanja

Broj: 01-018/22-1548/1

Bar, 11.05.2022. godine

Na osnovu člana 40 Zakona o državnoj imovini (“Sl. list CG”, br. 21/09 i 40/11), člana 29 Uredbe o prodaji i davanju u zakup stvari u državnoj imovini (“Sl. list CG”, br. 44/10), člana 38 Odluke o montažnim objektima privremenog karaktera (“Sl. List CG - opštinski propisi”, br. 53/16), i Odluke o donošenju izmjena i dopuna Programa građenja, postavljanja i uklanjanja privremenih objekata na području Opštine Bar („Sl. List CG – opštinski propisi“, br. 07/20) i tačke II Rješenja predsjednika Opštine Bar, broj: 01-018/22-1548 od 11.05.2022. godine, Komisija za sprovođenje postupka javnog nadmetanja, objavljuje

**JAVNI POZIV**

**za davanje u zakup zemljišta za postavljanje privremenih objekata**

**javnim nadmetanjem - aukcijom**

**I**

Predmet ovog poziva je oglašavanje za davanje u zakup zemljišta, radi postavljanja privremenih objekata po Izmjenama i dopunama Programa privremenih objekata na području opštine Bar za period od 2019 do 2023 godine (u daljem tekstu: Program) i to lokacije:

**5. TOPOLICA: ULICA RISTA LEKIĆA z III**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 5.1 | Privremeni ugovostiteljski objekat Montažno – demontažni | Ugostiteljska | 20 | 2.640,00 | 1.000,00 |

**16. TOPOLICA: ULICA ŠETALIŠTE KRALJA NIKOLE z I**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 16.16 | Prodajni pult / panoMontažno – demontažni | Prodaja | 2 | 275,00 | 140,00 |
| 16.17 | Ugostiteljska terasaMontažno – demontažni | Ugostiteljska djelatnost | 45 | 1.299,38 | 3.150,00 |
| 16.18 | Privremeni ugostiteljski objekat Montažno – demontažni | Ugostiteljstvo | 63 | 3.638,25 | 4.410,00 |
| 16.32 | Ugostiteljski aparatMontažno – demontažni | Sladoled na točenje | 2 | 275,00 | 140,00 |

**18. POPOVIĆI z VI**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 18.2 | KioskMontažno – demontažni | Ugostiteljska | 10 | 660,00 | 200,00 |

**20. OSTROS z VI**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 20.1 | KioskMontažno – demontažni | Štampa i cigarete | 6 | 330,00 | 120,00 |
| 20.2 | Konezrvator za sladoledMontažno – demontažni | Prodaja sladoleda | 2 | 110,00 | 40,00 |

**23. TOPOLICA – BJELIŠI: ULICA VOJVODE MAŠA ĐUROVIĆA z III**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 23.1 | KioskMontažno – demontažni | Štampa i cigarete | 9 | 990,00 | 450,00 |
| 23.2 | Konezrvator za sladoledMontažno – demontažni | Prodaja sladoleda | 2 | 220,00 | 100,00 |

**26. SUTOMORE z II**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 26.21 | Privremeno parkiralište Montažno – demontažno | Parking | 85 | 60,00 | 5.100,00 |
| 26.25 | KioskMontažno – demontažni | Štampa i cigarete | 9 | 1.113,75 | 540,00 |
| 26.26 | Konzervator za sladoledMontažno – demontažni | Prodaja sladoleda | 2 | 247,50 | 120,00 |

**32. SUTOMORE NOVA PIJACA z III**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 32.1 | PijacaMontažno – demontažna | Prodaja  | 500 | 18.333,00 | 8.333,34 |
| 32.2 | Zabavni parkMontažno – demontažni | Zabavni park | 3500 | 6.000,00 | 58.333,34 |
| 32.3 | Prodajni pult / panoMontažno – demontažni | Prodaja | 2 | 220,00 | 100,00 |
| 32.4 | Prodajni pult / panoMontažno – demontažni | Prodaja | 2 | 220,00 | 100,00 |
| 32.5 | Ugostiteljski aparatMontažno – demontažni | Prodaja sladoleda | 2 | 220,00 | 100,00 |
| 32.6 | Prodajni pult / panoMontažno – demontažni | Prodaja | 2 | 220,00 | 100,00 |
| 32.7 | Ugostiteljski aparatMontažno – demontažni | Prodaja sladoleda | 2 | 220,00 | 100,00 |
| 32.11 | Montažna hala/hangar, Montažno – demontažni  | Fabrika betona  | 600 | 52.800,00 | 30.000,00 |

**32. URBANO PODRUČJE BARA**

|  |  |  |  |  |  |
| --- | --- | --- | --- | --- | --- |
| **Broj lokacije** | Vrsta objekta | Namjena objekta | Površina lokacije u m2 | Iznos lokalne komunalne takse | Početna cijena zakupa zemljišta |
| 35.1 | Objekti namijenjeni reklamiranju, oglašavanju i pružanju informacija  | Promotivni natpis / Skulptura | 4 | 352,00 | Zona III200,00 |
| 35.2 | Objekti namijenjeni reklamiranju, oglašavanju i pružanju informacija  | Promotivni natpis / Skulptura | 4 | 352,00 | Zona III200,00 |
| 35.3 | Objekti namijenjeni reklamiranju, oglašavanju i pružanju informacija  | Promotivni natpis / Skulptura | 4 | 352,00 | Zona III200,00 |
| 35.4 | Objekti namijenjeni reklamiranju, oglašavanju i pružanju informacija  | Promotivni natpis / Skulptura | 4 | 352,00 | Zona III200,00 |
| 35.5 | Objekti namijenjeni reklamiranju, oglašavanju i pružanju informacija  | Promotivni natpis / Skulptura | 4 | 308,00 | Zona IV160,00 |

Zemljište se daje u zakup do 31.12.2022. godine, uz mogućnost godišnjeg produženja do 31.12.2023. godine,poduslovom da je zakupac izvršio obaveze predviđene Ugovorom, da ugovor nije jednostrano ili sporazumno raskinut ili u slučaju da je pokrenut sudski spor između Opštine Bar i Zakupca zbog neispunjenja ugovorom preuzetih obaveza.

Lokacije koje su u Programu označene kao lokacija br. 32.1 i lokacija br. 32.2 Sutomore-ostalo područje (pijaca i zabavni park) se daju u zakup na period od 4 (četiri) mjeseca.

 Zakupnina za zemljište se plaća u cjelini u momentu zaključenja ugovora ili u najviše tri rate koje će biti definisane ugovorom, od kojih prva rata dospijeva u momentu zaključenja ugovora uz obavezu izabranog ponuđača da u momentu zaključenja ugovora dostavi Opštini Bar orginalnu, bezuslovnu i na prvi poziv naplativu bankarsku garanciju za plaćanje preostalog iznosa zakupnine, koji je uvećan za iznos PDV-a, sa rokom važenja do 01. decembra tekuće godine.

 Iznos bankarske garancije ne može biti manji od visine najviše izlicitiranog iznosa cijene zakupa zemljišta za predmetnu lokaciju.

 Uslov za postavljanje sezonskih objekata je da budu aktivni od 01.06. do 01.12. tekuće godine, ne kraće od 4 (četiri) mjeseca (01.06. do 30.09.).

 U slučaju da postoji zainteresovanost korisnika privremenih sezonskih objekata, može se odobriti korišćenje tokom čitave godine, ukoliko taj objekat ispunjava uslove propisane Programom. O ispunjenosti uslova odlučuje Sekretarijat za uređenje prostora Opštine Bar.

**II**

 Javni poziv će biti istaknut na internet stranici Opštine Bar (www.bar.me), oglasnoj tabli Opštine Bar i biće objavljen u dnevnom listu »Pobjeda«.

**III**

Rok za podnošenje prijava je 7 (sedam) dana od dana objavljivanja javnog poziva.

Pravo da učestvuju na javnom nadmetanju imaju sva domaća i strana pravna i fizička lica, osim lica koja imaju neizmirene obaveze, prema Opštini Bar, po osnovu zakupa i lokalne komunalne takse za prethodnu godinu korišćenja lokacija.

Prijave za javno nadmetanje podnose se u zatvorenim kovertama, na adresu: Sekretarijat za imovinu, zastupanje i investicije Opštine Bar, Bulevar Revolucije br. 1, Komisija za sprovođenje postupka javnog nadmetanja, sa naznakom "Prijava za zakup zemljišta za postavljanje privremenih objekata za 2022 godinu - ne otvaraj", neposredno na arhivi građanskog biroa Opštine Bar, **zaključno sa 19.05.2022. godine, do 1400 časova.**

Učesnici postupka javnog nadmetanja dužni su uz prijavu za javno nadmetanje sa tačno naznačenim predmetom zakupa (broj lokacije), za lokacije broj: 5.1, 16.17, 16.18, 26.21, 32.1, 32.2, 32.11 dostaviti dokaz o uplati depozita u iznosu od 10% početne cijene zakupa, a za sve ostale lokacije dokaz o uplati depozita u iznosu od 50,00 €, na žiro račun Opštine Bar, br. **510-80962330-80** kod CKB AD Podgorica, kao i sledeće podatke:

* **fizička lica:** ime i prezime, adresu, jedinstveni matični broj i potpis, broj telefona, broj žiro računa za povraćaj depozita, broj lične karte, odnosno broj pasoša za stranog državljanina.
* **pravna lica:** naziv i sjedište pravnog lica, izvod iz Centralnog registra privrednih subjekata za domaća (original ili ovjerena kopija) odnosno dokaz o registraciji (ovjeren prevod) nadležnog organa matične države stranog ponuđača za strana lica, ime i prezime direktora i njegov potpis, original ovlašćenje – punomoćje za učestvovanje na javnom nadmetanju.

Ukoliko učesnik javnog nadmetanja učestvuje u postupku nadmetanja za dvije i više lokacija, dužan je za svaku od njih posebno uplatiti depozit, kao i posebno dostaviti kompletnu dokumentaciju.

Kada se učesnik prijavi za zakup jedne ili više lokacija, može da ovlasti jedno lice za zastupanje na nadmetanju, koje je odgovorno za ponudu učesnika i ispunjenje svih obaveza prema Komisiji. Ovlašćenje koje daje fizičko lice mora biti ovjereno od strane notara.

Podnosioci prijava za javno nadmetanje čije su prijave neblagovremene i nepotpune ne mogu učestvovati u postupku javnog nadmetanja.

**V**

 **Javno nadmetanje – aukcija će se održati u sali Opštine Bar, Bulevar Revolucije br. 1,** **dana 20.05.2022. godine sa početkom u 09,00 časova**.

Podnosioci prijava za javno nadmetanje - aukciju dužni su se registrovati kod Komisije. **Registracija učesnika obaviće se istog dana u sali Opštine Bar sa početkom u 08,30 časova.** Ukoliko se ne registruju gube pravo na povraćaj depozita.

**VI**

Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji u kom slučaju se lice koje je steklo status učesnika na aukciji proglašava zakupcem, a početna cijena na aukciji može biti cijena zakupa, s tim što ako učesnik odbije da prihvati početnu cijenu, gubi pravo na povraćaj depozita.

Promjena raspona ponude u postupku javnog nadmetanja (aukcije), licitacioni korak, za lokacije 5.1, 16.17, 16.18, 26.21, 32.1, 32.2, 32.11 iznosi 100,00 €, a za sve ostale lokacije 50,00 €. Zakupcem se proglašava učesnik koji je ponudio najveću cijenu, a njegova ponuda smatra se prihvaćenom ponudom za zakup predmetne lokacije.

Postupak nadmetanja se završava ako niko od učesnika ni na treći poziv ne ponudi veću cijenu od do tada ponuđene najveće cijene. Ukoliko je najveću cijenu ponudio jedan ponuđač, on se proglašava zakupcem, a ukoliko je više ponuđača ponudilo najveću cijenu, zakupcem se proglašava učesnik koji je prvi ponudio najveću postignutu cijenu. U slučaju da se za aukciju prijavilo više učesnika, a ni jedan ne ponudi cijenu veću od iznosa početne cijene, u tom slučaju zakupcem se proglašava učesnik čija je prijava ranije pristigla.

O početku, toku i završetku aukcije sastavlja se zapisnik, na koji učesnik aukcije može uložiti prigovor usmeno na zapisnik. Prigovor ne odlaže aukciju, a o osnovanosti prigovora odlučuje Komisija, neposredno po njegovom iznošenju. Odluka Komisije po prigovoru je konačna. Komisija proglašava zakupca i isto utvrđuje samim zapisnikom čiji se original dostavlja zakupcu nakon potpisivanja od strane članova Komisije, zakupca, zakupodavca i ostalih učesnika aukcije.

 Najpovoljniji zakupac je dužan da u roku od 3 dana od dana donošenja Odluke o izboru najpovoljnijeg ponuđača i sa Opštinom zaključi Ugovor o zakupu zemljišta.

 Ukoliko najpovoljniji ponuđač ne zaključi ugovor o zakupu i ne uplati iznos naknade utvrđene na aukciji u roku od 3 dana gubi pravo na povraćaj depozita, a lokacija će biti ponuđena ponuđaču koji je ponudio sledeću najveću cijenu sa istim rokom u pogledu zaključenja ugovora i uplate iznosa naknade.

 Ukoliko tokom trajanja ugovora o zakupu dođe do privođenja prostora namjeni planiranoj planskim dokumentom, ugovor se neće obnavljati i zakupac nema pravo na povraćaj do tada uloženih sredstava.

**VII**

Zakupac koji sa Opštinom Bar zaključi ugovor o zakupu zemljišta, dužan je da u roku od 3 dana od dana zaključenja ugovora o zakupu zemljišta, dostavi zahtjev Sekretarijatu za uređenje prostora Opštine Bar za izdavanje Urbanističkih uslova.

 Zakupac je obavezan da nakon dobijanja Urbanističkih uslova izradi tehničku dokumentaciju u skladu sa uslovima, pribavi saglasnost glavnog gradskog arhitekte i nakon dobijanja iste saglasnosti, dužan je obratiti se Sekretarijatu za finansije radi utvrđivanja i uplate lokalne komunalne takse.

**VIII**

Učesnicima koji ne uspiju u postupku javnog nadmetanja izvršiće se povraćaj uplaćenog depozita nakon zaključenja ugovora sa najpovoljnijim ponuđačem.

**IX**

 Bliža obavještenja mogu se dobiti na telefon +382 30 301 471, svakog radnog dana od 0800 – 1400 časova ili neposredno u kancelarijama br. 118 ili 125 Sekretarijata za imovinu, zastupanje i investicije Opštine Bar, Bulevar Revolucije br. 1, a uvid u Program privremenih objekata, radi upoznavanja sa lokacijama moguće je ostvariti radnim danima u vremenu od 0800 do 1400 časova u Sekretarijatu za uređenje prostora, kancelarija 206.

 **KOMISIJA ZA SPROVOĐENJE POSTUPKA JAVNOG NADMETANJA**

**NAPOMENA:**

**Javni poziv je objavljen u dnevnom listu »Pobjeda« dana 12.05.2022. godine**